Diari Oficial de la Generalitat Valenciana


Sumari del DOGV 4023, del 18-06-2001 (2001/5417)

Notificació de l'expedient COST/041198/18.
------------------------------------------

### Dades del document

Número de DOGV
:   4023

Data del DOGV
:   18-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5417


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de l'expedient COST/041198/18. [2001/X5417]
  
Atés que no s'ha pogut notificar en el domicili conegut per aquesta administració, la Resolució de data 16 de gener de 2001, dictada pel director general d'Obres Públiques de l'expedient sancionador COST/041198/18, que se segueix contra el senyor Borglin Gun Lillermor, per infracció de la Llei de Costes, d'acord amb el que estableix l'article 59.4 de la Llei 30/92, de 26 de novembre, es fa públic el text íntegre de la citada resolució perquè el present anunci servisca de notificació a l'interessat.
  
Vista la proposta de resolució formulada per l'instructor de l'expedient de referència en els termes següents:
  
?Que formula el senyor José Luis Martínez Zahonero, instructor de l'expedient sancionador que se segueix contra el senyor Borglin Gun Lillermor, per realització d'obres en zona de servitud de trànsit i protecció sense autorització administrativa.
  
De conformitat amb el que disposa l'article 18 del Reial Decret 1.398/1993, de 4 d'agost, pel qual s'aprova el reglament de procediment per a l'exercici de la potestat sancionadora, formule la present proposta de resolució que base en els fets següents:
  
1. Amb data 11 de juny de 1996 va tindre entrada en aquest Servei l'expedient de trasllat de denúncia, amb informe del Servei de Costes en què s'indica que les obres consisteixen en un mur de tancament de la finca d'una alçària de dos metres trenta centímetres i vint-i-cinc metres de llarg i que ocupa uns vuit metres de servitud de trànsit i la resta ocupa servitud de protecció, entre les fites M-78 i M-80, del terme municipal d'Orihuela, parcel·la 559 de la cala del Capità; que les dites obres es troben en la zona de servitud de trànsit i protecció; que no es té l'autorització administrativa per a la realització de les dites obres.
  
2. Amb data 22 de febrer de 2000 es va publicar en el Diari Oficial de la Generalitat Valenciana la Resolució del director general d'Obres Públiques, per la qual s'acordava la instrucció d'expedient sancionador, per realització de les obres descrites, en la zona de servitud de trànsit i la protecció sense autorització administrativa. Amb data 21 de febrer de 2000 es va publicar igualment el plec de càrrecs.
  
3. Per part de l'inculpat no s'han formulat al·legacions.
  
4. A sol·licitud d'aquest Servei, amb data 4 de novembre de 1999, s'emet un informe pel Servei de Costes en què es posa de manifest:
  
??En l'apartat 5 de la Resolució de la Direcció General d'Obres Públiques que afecta es requereix l'inculpat perquè en el termini de 10 dies procedisca a corregir la situació creada?, i se li significa que el compliment d'aquest requeriment en el dit termini es considerarà circumstància atenuant.
  
En visita realitzada per tècnics d'aquest Servei el dia 18 d'octubre de 1999 (el reportatge fotogràfic del qual s'adjunta), es constata que les obres es troben acabades i amb les característiques que van originar la resolució referida?.
  
De conformitat amb el que s'ha actuat el procediment es declaren fets provats els següents:
  
1. Que entre les fites M-78 i M-80, del terme municipal d'Orihuela, parcel·la 559 de la cala del Capità, s'han realitzat obres consistents en un mur de tancament de la finca d'una alçària de dos metres trenta centímetres i vint-i-cinc metres de llarg, i que ocupa uns vuit metres de servitud de trànsit i la resta ocupa servitud de protecció.
  
2. Que les obres es troben en zona afectada per la zona de servitud de trànsit i protecció.
  
3. Que no es té l'autorització d'aquesta administració per a la realització de les obres.
  
4. Que no s'ha procedit a la restitució de les coses al seu anterior estat.
  
Els fets declarats provats estan qualificats com a infracció greu tipificat en l'article 175.2.e) del Reglament de Costes.
  
Per a la indicada infracció es proposa una sanció de92.373 PTA/ 555,13 euros (51.376 PTA/ 308,78 euros, respecte de les obres que recauen en zona de servitud de protecció, i una sanció de 40.997 PTA/ 246,4 euros, respecte de les obres que recauen en zona de servitud de trànsit), segons el que disposa l'article 183.b del Reglament per a l'Execució de la Llei de Costes.
  
No procedeix la reducció de la sanció imposada per a la infracció, ja que no s'ha atés el requeriment efectuat en el punt cinqué de la resolució d'iniciació perquè procedira a la restitució de les coses i la reposició al seu anterior estat.
  
Dels indicats fets és responsable en concepte d'autor el senyor Borglin Gun Lillermor.
  
En la seua conseqüència aquest instructor proposa:
  
1. Declarar responsable en concepte d'autor de la infracció de la Llei de Costes, que consisteix en un mur de tancament de la finca d'una alçària de dos metres trenta centímetres i vint-i-cinc metres de llarg, i que ocupa uns vuit metres de servitud de trànsit i la resta ocupa servitud de protecció, entre les fites M-78 i M-80, del terme municipal d'Orihuela, parcel·la 559 de la cala del Capità, en la zona de servitud de trànsit i protecció sense autorització administrativa, al senyor Borglin Gun Lillermor.
  
2. Imposar al senyor Borglin Gun Lillermor una sanció consistent en multa de 92.373 PTA/ 555,13 euros (51.376 PTA/ 308,78 euros, respecte de les obres que recauen en zona de servitud de protecció, i una sanció de 40.997 PTA/ 246,4 euros, respecte de les obres que recauen en zona de servitud de trànsit).
  
3. Ordenar al senyor Borglin Gun Lillermor la restitució de les coses i la reposició al seu anterior estat, mitjançant la demolició de l'il·legalment pagat de conformitat amb el que estableix l'article 179 del Reglament de Costes.
  
4. Donar trasllat de la resolució que es dicte al Servei de Costes a l'efecte de la vigilància del compliment del que disposa el punt precedent?.
  
Intentada la notificació de la citada proposta a l'efecte de concedir el tràmit d'audiència a l'inculpat en els termes de l'article 19 del RD 1.398/1993, de 4 d'agost, i havent siguda tornada en dues ocasions, es va procedir a la seua publicació de conformitat amb el que disposa l'article 59 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
El 9 de novembre de 2000 va ser publicat l'anunci en el DOGV, i el 30 de novembre de 2000 es remet el certificat d'haver romàs l'anunci al tauler d'anuncis de l'Ajuntament d'Orihuela.
  
Als anteriors fets són d'aplicació els següents:
  
Fonaments de dret
  
Sobre la competència
  
La resolució del present expedient competeix al director general d'Obres Públiques l'article 16 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
Sobre el procediment
  
En la tramitació del present procediment s'han seguit les vies d'allò establit pel Reial Decret Llei 14/1993, de 4 d'agost, pel qual s'aprova el reglament del procediment per a l'exercici de la potestat sancionadora, amb les especialitats previstes en el reglament per a l'execució de la Llei de Costes, articles 192 i següents.
  
Sobre el fons
  
Procedeix donar per reproduïts els esgrimits en la proposta de resolució, ja que no s'han presentat al·legacions.
  
Per tot el que s'ha exposat, en virtut de les atribucions que confereixen a aquesta Direcció General d'Obres Públiques l'article 16 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, i de conformitat amb la proposta formulada per l'instructor, resolc:
  
1. Declarar responsable en concepte d'autor de la infracció de la Llei de Costes que consisteix en un mur de tancament de la finca d'una alçària de dos metres trenta centímetres i vint-i-cinc metres de llarg, i que ocupa uns vuit metres de servitud de trànsit i la resta ocupa servitud de protecció, entre les fites M-78 i M-80, del terme municipal d'Orihuela, parcel·la 559 de la cala del Capità, en la zona de servitud de trànsit i protecció sense autorització administrativa, al senyor Borglin Gun Lillermor.
  
2. Imposar al senyor Borglin Gun Lillermor una sanció que consisteix en multa de 92.373 PTA/ 555,13 euros (51.376 PTA/ 308,78 euros, respecte de les obres que recauen en zona de servitud de protecció, i una sanció de 40.997 PTA/ 246,4 euros, respecte de les obres que recauen en zona de servitud de trànsit).
  
3. Comunicar al senyor Borglin Gun Lillermor que haurà de fer efectiu el pagament de la multa segons s'indica en el revers de la carta de pagament que s'adjunta, i el termini per a efectuar l'ingrés és l'assenyalat en els articles 3 i 20 del Reglament General de Recaptació, açò és si la notificació resultara practicada entre l'1 i el 15 del mes l'ingrés s'efectuarà fins al dia 5 del mes següent o immediat hàbil posterior; i si es practicara entre els dies 16 i últim del mes l'ingrés s'efectuarà fins al dia 20 del mes següent o l'immediat hàbil posterior.
  
Transcorregut el dit termini sense haver fet efectiva la sanció s'expedirà el corresponent certificat de descobert per al seu cobrament per la via de constrenyiment.
  
4. Requerir el senyor Borglin Gun Lillermor perquè en el termini de deu dies procedisca a la restitució de les coses i la reposició al seu anterior estat, mitjançant la demolició d'allò pagat il·legalment, de conformitat amb el que estableix l'article 179 del Reglament de Costes.
  
Que es done trasllat al Servei de Costes de la present resolució a l'efecte de la vigilància del que disposa el punt precedent.
  
Contra aquesta resolució, que no posa fi a la via administrativa, es pot interposar recurs d'alçada davant del conseller d'Obres Públiques, Urbanisme i Transports en el termini d'un mes a partir del dia següent de la notificació de la present.
  
L'import de la multa s'haurà de fer efectiu en qualsevol de les oficines de les entitats col·laboradores que s'indiquen en l'imprés que els interessats hauran d'arreplegar en el Servei de Gestió de Ports de la Conselleria d'Obres Públiques, Urbanisme i Transports.
  
Les resolucions que no posen fi a la via administrativa no seran executives mentre no haja recaigut resolució del recurs d'alçada que, si és procedent, s'haja interposat o haja transcorregut el termini per a la seua interposició sense que aquesta s'haja produït?.